A Jet2.com új járatokat indít az East Midlands Repülőtérre és Newcastle-be, Anglia szívébe

A VINCI Airports hálózat részeként működő Budapest Airport bejelentette: új járatot indít a Jet2.com légitársaság Budapestről az angliai East Midlands Repülőtérre és Newcastle városába. A két új úti cél a téli menetrendben, 2025 októberétől csatlakozik a légitársaság által jelenleg üzemeltetett manchesteri, birminghami és Leeds Bradford-i összeköttetésekhez, tovább erősítve a Magyarország és Egyesült Királyság közötti turizmust.

East Midlands, valamint egy, a budapesti menetrendben teljesen újnak számító angliai úti cél, Newcastle irányába indít légijáratot a Jet2.com az idei téli menetrendben. A két összeköttetés 2025 októberétől 2026 áprilisáig üzemel, válaszul a Magyarország és az Egyesült Királyság közötti járatokra mutatkozó egyre növekvő igényre. Az East Midlands-i és Newcastle-i járatokkal hatra nő a Jet2.com által kínált angliai úti célok száma Budapesten. A heti két alkalommal közlekedő járatok lehetőséget biztosítanak a magyar utasoknak a rövidebb városlátogatásokra, vagy akár az angol vidék és a Robin Hood legendájának otthont adó terület alaposabb felfedezésére.

„A Budapest Airport fejlesztési stratégiájának központi eleme a diverzifikáció, vagyis a minél színesebb, az eltérő igényekhez igazodó útvonalhálózat felépítése. Ehhez a célkitűzéshez remekül illeszkednek a Jet2.com által indított menetrendszerinti járatok” – emelte ki Francois Berisot, a Budapest Airport vezérigazgatója. Hozzátette: - „A két ország között elérhető széles kínálat első sorban Magyarország turisztikai vonzerejét igazolja, válaszolva a beutazó turizmusra mutatkozó egyre növekvő igényre, amely várhatóan az új járatoknak köszönhetően a jövőben tovább erősödik.”

Sajtókapcsolat:

* Valentínyi Katalin, kommunikációs és kormányzati kapcsolatok vezérigazgató-helyettes
* Budapest Airport Zrt.
* kommunikacio@bud.hu

Eredeti tartalom: Budapest Airport

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/18900/a-jet2-com-uj-jaratokat-indit-az-east-midlands-repuloterre-es-newcastle-be-anglia-szivebe/